

ΝΟΜΟΣ ΒΟΙΩΤΙΑΣ

ΔΗΜΟΣ ΛΕΒΑΔΕΩΝ

Λιβαδειά, 15.06.2021

**ΑΝΑΚΟΙΝΩΣΗ**

Ο Δήμος Λεβαδέων σας ενημερώνει ότι **παρατείνεται μέχρι και την Παρασκευή 18 Ιουνίου 2021** η προθεσμία κατά την οποία οι ενδιαφερόμενοι πολίτες θα μπορούν **να υποβάλλουν στα ΚΕΠ** της περιοχής τους τις ηλεκτρονικές αιτήσεις για τη συμμετοχή τους **στα ακόλουθα προγράμματα του Λογαριασμού της Αγροτικής Εστίας (ΛΑΕ)/ ΟΠΕΚΑ:**

**1. Πρόγραμμα κοινωνικού τουρισμού 6ήμερων διακοπών (5 διανυκτερεύσεις)**

**2**. **Πρόγραμμα ιαματικού τουρισμού μόνο για συνταξιούχους**, οι οποίοι ταυτόχρονα με τις μέχρι έξι (6) ήμερες διακοπές (5 διανυκτερεύσεις) μπορούν να πραγματοποιήσουν έως και πέντε (5) απλές λούσεις σε νομίμως λειτουργούσες εγκαταστάσεις ιαματικών πηγών και υδροθεραπευτηρίων της χώρας.

**3. Παιδικό κατασκηνωτικό πρόγραμμα για παιδιά ηλικίας 6 έως 16 ετών**, δικαιούχους του ΛΑΕ, τα οποία μπορούν να φιλοξενηθούν σε παιδικές κατασκηνώσεις μέχρι και δεκαέξι (16) ήμερες (15 διανυκτερεύσεις). ***Οι ηλεκτρονικές αιτήσεις για το πρόγραμμα γίνονται απ’ ευθείας από τους ίδιους τους δικαιούχους*** στην ηλεκτρονική διεύθυνση: www . opeka . gr / agrotiki - estia / ilektronikes - ypiresies /

**4. Εκδρομικό πρόγραμμα με τετραήμερες εκδρομές (3 διανυκτερεύσεις).**

**5. Πρόγραμμα δωρεάν παροχής βιβλίων.**

**6. Πρόγραμμα δωρεάν παροχής εισιτηρίων θεάτρου.**

**7. Πρόγραμμα παροχής χρηματικών βοηθημάτων σε τρίτεκνες και πολύτεκνες μητέρες που πληρούν τις νόμιμες προϋποθέσεις.**

Επιπλέον, επισημαίνεται ότι μέχρι και τις **30 Ιουνίου 2021 έχει δοθεί παράταση** εφαρμογής των προγραμμάτων ΛΑΕ/ΟΠΕΚΑ **έτους 2020.**

**Η προσέλευση των πολιτών στα ΚΕΠ θα γίνεται**, σύμφωνα με τα ισχύοντα μέτρα προστασίας από τον κίνδυνο διασποράς του κορωνοϊού Covid-19, μέχρι νεοτέρας, από Δευτέρα έως και Παρασκευή από τις 7.30’ μέχρι τις 15.00’, **κατόπιν τηλεφωνικής ή ηλεκτρονικής (e-mail) προσυνεννόησης (ραντεβού)** ώστε να αποφεύγονται οι άσκοπες μετακινήσεις τους και ο συνωστισμός και να διεκπεραιώνονται χωρίς καθυστερήσεις και αναμονή τα αιτήματά τους.

Ταυτόχρονα, **οι πολίτες έχουν τη δυνατότητα να κλείνουν και μόνοι τους** **το ραντεβού με το ΚΕΠ** διαμέσου της πλατφόρμας [**www.rantevou.kep.gov.gr**](http://www.rantevou.kep.gov.gr)**,** επιλέγοντας οι ίδιοι την ημέρα και την ώρα που επιθυμούν να εξυπηρετηθούν, έτσι ώστε να αποφεύγεται η ταλαιπωρία τους και ο συνωστισμός, κάτι που αποκτά ιδιαίτερη σημασία για την ασφάλεια της δημόσιας υγείας λόγω των ειδικών συνθηκών που έχει προκαλέσει η πανδημία του Covid-19.

Τα στοιχεία τηλεφωνικής και ηλεκτρονικής επικοινωνίας των ΚΕΠ του Δήμου μας είναι τα ακόλουθα :

1. **ΚΕΠ Λιβαδειάς,** τηλ.:22613-50.000, e-mail: [d.levadeon@kep.gov.gr](mailto:d.levadeon@kep.gov.gr)
2. **ΚΕΠ Αγ. Γεωργίου**, τηλ.:22613-51.302-3, e-mail:[d.koroneias-voiotias@kep.gov.gr](mailto:d.koroneias-voiotias@kep.gov.gr)
3. **ΚΕΠ Δαύλειας**, τηλ.: 22613-51.420, e-mail: [d.dayleias@kep.gov.gr](mailto:d.dayleias@kep.gov.gr)
4. **ΚΕΠ Κυριακίου**, τηλ.: 22673-50.310, e-mail: [k.kyriakiou@kep.gov.gr](mailto:k.kyriakiou@kep.gov.gr)
5. **ΚΕΠ Χαιρώνειας**, 22613-51.930, e-mail: [d.haironias@kep.gov.gr](mailto:d.haironias@kep.gov.gr)